jkorsvik/nowiki_second_scrape_merged huggingface dataset:
Henrik Grevenor

Henrik Gustav Rønneberg Grevenor (født 27. mai 1896 i Stavanger, død 3. september 1937 i Oslo) var en norsk kunstprofessor.
Etter examen artium ved Kongsgård skole i Stavanger i 1914 arbeidet han en tid i hjembyens bibliotek, før han i 1916 ble assistent ved Oldsaksamlingen ved Universitetet i Oslo, forfremmet til amanuensis 1918.  Fra 1917 var han også ved Universitetets etnografiske museum. Ved Norsk Folkemuseum begynte han i 1920 og laget en masse utstillinger av gjenstander i hans avhandling om gammel kunst på landet. Fra 1928 var han underbestyrer ved Kunstindustrimuseet.  Foreleser ved Universitetet i Oslo var han også, da i faget kunsthistorie. Senere ble det mye om tysk kunst.  
Han var sønn av Gustav Andreas Michaelsen og Karin Rønneberg.  I 1919 giftet han seg med den tyskfødte dansepedagogen Inga Jacobi (1891–1937) som døde i Tyskland samme året som han selv.


== Utgivelser ==
Fra Laugstiden i Norge (1924)
Guldsmedhaandverket i Oslo og Kristiania (1924).  Med Thor Bendz Kielland
Norsk billedkunst gjennem tusen aar (1925).  Redaktør sammen med Alexander Bugge og Thor Bendz Kielland
Norsk malerkunst under renessanse og barokk 1550–1700, ( 1928).  Doktogradsavhandling.
Jean Heiberg (1933)
Mathias Stoltenberg. En kunstner mellem to tidsaldre (1935)
Det norske håndverks historie (1936). Redaktør.


== Referanser ==


== Eksterne lenker ==
Digitale versjoner av hans utgivelser hos Nasjonalbiblioteket
Kennel Connects

Kennel Connects er en norsk musikkfestival som ble arrangert for andre gang i slutten av oktober 2009 på Torshov i Oslo. Festivalens arrangør er bandkollektivet Kennel Collective, som med Kennel Connects presenterer ulike band og artister over to scener på Soria Moria.


== Band og artister 2009 ==
Daniel Meyer
Tara
Friends of the Tiger
Klabbes Bank
Lars Myrvoll "The Perennial Medium"
Herostratos
Picidae
Einar Stenseng
Martin Langlie "Martin Viktor"
Hans Martin Austestad solo "For the birds"
Earlybird Stringband


== Band og artister 2008 ==
Captain Credible
Cuckoo
Det er jäg som er döden
DJ Kreismyr
Faircastle Four
Fatuhiva
Jacon
Kambodsja
Mari Kvien Brunvoll
Navyelectre
Omenås/Skarbø
Pelektor
Post
The Captain & Me
The Missing
Tim Tygg
Writers & Liars
X-Queen of the Astronauts
Mohamed Moustaoui

Mohamed Moustaoui (født 2. april 1985) er en marokkansk mellomdistanseløper som har spesialisert seg på 1500 meter. Han er født i Khouribga.


== Meritter ==


=== Personlige rekorder ===
800 meter – 1.47,42 min (2006)
1500 meter – 3.32,51 min (2006)
3000 meter – 7.49,57 min (2005)
5000 meter – 13.22,61 min (2005)


== Referanser ==


== Eksterne lenker ==
(en) Mohamed Moustaoui – Olympedia 
(en) Mohamed Moustaoui – Sports-Reference (OL-resultater – arkivert) 
(en) Mohamed Moustaoui – World Athletics 
(en) Mohamed Moustaoui – Diamond League 
(en) Mohamed Moustaoui – Track and Field Statistics
Hildur Andersen

Hildur Andersen (født 25. mai 1864 i Kristiania, død 20. desember 1956 samme sted) var en norsk pianist, blant sin tids ypperste.Hun debuterte i Christiania Musikforening 1886 etter å ha studert i Leipzig. Som kammermusiker 1899–1907 var hun ofte med kvartetten til Gustav Fr. Lange (1861–1939). Under Johan Halvorsen urfremførte hun noe av Bach med mesterpianistene Martin Knutzen og Erika Nissen.  Etter hvert ble hun mer pedagog og administrativt engasjert blant annet i Oslo Filharmoniske Orkester.  Hun var nær venn av Henrik Ibsen som Hilde Wangel i Byggmester Solness 1892.


== Familie ==
Hun var datter av Oluf Martin Andersen (1826–1908) og Annette Fredrikke Sontum (1824–95). Faren var stadsingeniør og brannsjef i Kristiania. Hildur giftet seg aldri, men var søster til geografen Aksel Kristian Andersen Arstal (1855–1940).


== Premier ==
Kongens fortjenstmedalje i gull 1924
Cæciliaforeningen æresmedlem
Statens kunstnerlønn 1946


== Referanser ==
Opp Kantebakk

Opp Kantebakk er et motbakkeløp i Bærum som arrangeres av Jutul IL. Løpet ble første gang arrangert i 2005.
Løypa starter på Jordbru ved Ringvoll på 187 meters høyde, og har målgang på toppen av Ramsås på 420 meter. Løypa er 2 km lang.


== Vinnere ==


== Eksterne lenker ==
Artikkelen har ingen egenskaper for offisielle lenker i Wikidata
St. Johanneslogen Morgenstjernen

St. Johanneslogen Morgenstjernen er en frimurerlosje i Den Norske Frimurerorden (St. Johannesloge nr. 60), som ble grunnlagt den 14. april 2007 i Røros. Losjen ble fra første stund underlagt Trondhjems Provincialloge.


== Ordførende Mester ==


== Litteratur ==
Matrikkel over Den Norske Frimurerorden for arbeidsåret 2009, Aktietrykkeriet i Trondhjem
St. Johanneslogen Christian til det edle Sølv

St. Johanneslogen Christian til det eldle Sølv er en frimurerlosje i Den Norske Frimurerorden (St. Johannesloge nr. 61), som ble grunnlagt den 1. november 2007 i Kongsberg. Logen ble fra første stund underlagt Den Norske Store Landsloge.
Losjens historie starter med Kongsberg St. Johannes broderforening, som ble grunnlagt den 9. september 1998. I 2007 ble den opphøyd til losje.


== Ordførende Mester ==


== Litteratur ==
Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Porto Primavera-demningen

Porto Primavera-demningen (portugisisk: Usina Hidrelétrica Porto Primavera bzw. Usina Hidrelétrica Engenheiro Sérgio Motta) er en demning med et vannkraftverk i Paraná-elven, i delstaten Mato Grosso do Sul i det sørlige Brasil. Installert effekt er 1 571 MW, men det eksisterer planer fra 2007 om å utvide kapasiteten til 1 815 MW. Produksjonen startet i 1994. 
Demningen er 38 meter høy og 11 380 meter lang, og demmer opp 20 km³ vannmasser. Porto Primavera-reservoaret har et areal på 2 250 km², og er i snitt 9 meter dypt, maksimalt 18,3 meter. 


== Referanser ==


== Eksterne lenker ==
World Commission on Dams - Porto Primavera.
Jupiá-demningen

Jupiá-demningen (portugisisk: Usina Hidrelétrica Engenheiro Souza Dias) er en demning med et vannkraftverk i Paraná-elven, i delstaten São Paulo i det sørøstlige Brasil. Installert effekt er 1 551 MW, fordelt på 14 turbiner. Anleggsarbeidet startet i 1960, mens produksjonen startet i 1968 og hele anlegget var ferdig i 1974. 
Demningen er 53 meter høy, vannspeilet er hevet 43 meter og demmer opp 3,353 km³ vannmasser, hvorav 0,903 km³ er nyttbart magasin. Demningen er 5 495 meter lang, hvorav den sentrale betongdemningen utgjør 1 040 meter. Jupiá-reservoaret har et areal på 544 km² ved full vannmengde, men ofte bare 350-400 km². Innsjøen er i snitt 9 meter dypt, maksimalt 18,3 meter. 


== Referanser ==


== Eksterne lenker ==
Hjemmeside hos eierselskapet CESP.
Helgeland Stewardsloge

Helgeland Stewardsloge er en frimurerlosje (Stewardsloge nr 11 av 2. orden) i Den Norske Frimurerorden. Stewardslogen ble grunnlagt i Mosjøen på Helgeland i Nordland den 22. september 2016 og er underlagt Trondhjems Provincialloge. Losjen arbeider etter VII ° i det svenske Frimurersystem.
Helgeland kapitel broderforening ble grunnlagt i Mosjøen den 11. oktober 2000. Frem til 22. september 2016 var den et møtested for brødre av VII–X°. Etter opprettelsen av Stewardslogen har den blitt åpen for brødre av VIII–X°. Stewardslogen og broderforeningen deler lokaler med St. Johanneslogen St. Michael til den gyldne Stjerne i «Stiftsgården» i Fearleysgate 16 i Mosjøen.


== Ordførende Mestere i Stewardslogen ==


== Ordførende Brødre i Broderforeningen ==


== Referanser ==
Jim Crow-lovene

Jim Crow-lovene var en rekke lover som gjaldt i flere delstater i USA mellom 1876 og 1965. Lovene innebar rasemessig segregering gjennom å påby at de offentlige områdene hvor svarte og hvite kunne ferdes skulle holdes adskilt. Dette gjaldt for eksempel skoler, sykehus, offentlig transport, restauranter og hoteller. I realiteten innebar lovene, selv om de ga uttrykk for at svarte og hvite var likeverdige, at svarte ble utsatt for omfattende diskriminering.
Jim Crow-lovene om formelt raseskille ble avviklet gradvis etter den banebrytende dommen i «Brown mot skolestyret» 1954, da USAs høyesterett erklærte en rekke raseskillelover grunnlovsstridige. De siste lovene ble opphevet i 1964 og 1965.


== Opphavet til betegnelsen ==
Begrepet har vært i bruk i lang tid i USA, og skriver seg fra 1829 da den hvite artisten Thomas Dartmouth framførte sangen og karikatur-dansen Jump Jim Crow, inspirert av en antakelig tilbakestående svart mann fra Cincinnati ved samme navn. «Jim Crow» ble deretter brukt nedsettende som kallenavn på svarte i USA, og etterhvert om raseskillelover, de såkalte «Jim Crow-lovene».
Begrepet er fortsatt i bruk, ikke minst blant svarte i USA. For eksempel brukte president Barack Obama begrepet flere steder i sin bok Audacity of Hope.


== Bilder ==

		
		


== Se også ==
Afrikansk-amerikanere
Borgerrettsbevegelsen i USA (1955–1968)
Neger


== Referanser ==


== Eksterne lenker ==
(en) Jim Crow laws – kategori av bilder, video eller lyd på Commons
Thingvalla-linjen

Thingvalla-linjen (Dampskibsselskabet Thingvalla) var et dansk rederi som drev i emigrantfarten på USA mellom 1870 og 1898. Rederiet ble opprettet for å ta skandinaviske emigranter fra de engelske og tyske rederier som til da hadde dominert markedet. Rederiet ble stiftet av den danske skipreder C.F. Tietgen.
Under Thingvallas flagg seilte i alt ti skip, blant dem DS «Norge» mellom København og New York. I 1898 overtok Det Forenede Dampskibs-Selskab (DFDS) rederiet og dets aktiva under navnet Scandinavian America Line.
Carl-Alexander von Volborth

Carl-Alexander von Volborth (født 1919, død 2009) var en tysk-amerikansk-belgisk kunstner, forfatter og heraldiker.
von Volborth var født i Berlin, Tyskland, og var fra 1952 bosatt i USA der han virket som kunstlærer og dosent i kunsthistorie, til han i 1969 bosatte seg i Antwerpen.
Han har flere norske våpenskjold med i sin lille håndbok Alverdens heraldik i farver, Politikens Forlag, København 1972 (engelsk utgave: Heraldry of the World, Dorset 1973).
Han er særlig kjent for sin store bok Das Wappen – Stil und Form, Limburg an der Lahn 1977 (engelsk utgave: Heraldry – Customs, Rules and Styles, Dorset 1981, og den kom også i en fransk utgave). Boken er rikt illustrert med hans egne tegninger – også av flere norske offentlige og private våpenskjold. Han tegnet og skrev dessuten et par humoristiske, heraldiske bøker: The very dubious Codex Senilski, Wijnegem 2001, og The very peculiar Codex of Pluckingham Court, Wijnegem 2004.
Han fikk bl.a. den heraldiske, finske Gustaf von Numers-prisen, og var medlem av bl.a. L'Académie Internationale d'Héraldique.


== Litteratur ==
von Volborths egne publikasjoner som også inneholder forfatterbiografien

Roll of Arms of Knights of the Bailiwick of Brandenburg of the Chivalric Order of St. John of the Hospital of Jerusalem Called "Johanniter-Orden" who live in the United States and Canada, 1962
Heraldry: Customs, Rules, and Styles Poole, Dorset, New Orchard Editions, 1981, 229 pp.
The Art of Heraldry, Poole, Dorset, Blandford Press, 1984, 224 pp.
Heraldry of the World (edited by Hubert Chesshyre) Poole, Dorset, Blandford Press, 1973, 251 pp.
Little Manual of Heraldry: A Synoptical Approach
The Very Dubious Codex Senilski (with Marc Van de Cruys),  Homunculus, Wijnegem, 2004
The Very Peculiar Codex of Pluckingham Court,  Homunculus, Wijnegem, 2006


== Kilder ==
Nekrolog skrevet av Nils G. Bartholdy: «Carl-Alexander von Volborth 1919-2009», Heraldisk Tidsskrift, bind 10 nr. 100, 2009
Royal Heraldry Society of Canada: Members' Roll of Arms (von Volborths egen våpentegning)
Familienettet.no

Familienettet.no er et nettsted for alle familier som har barn med nedsatt funksjonsevne, enten det dreier seg om barn som har funksjonsvansker, funksjonshemming, psykiske lidelser eller kronisk sykdom. 
Hensikten med dette nettstedet er at foreldre og andre interesserte skal ha: 

en kanal til informasjon om rettigheter, tilbud og aktiviteter
en kanal for å finne frem til ulike brukerorganisasjoner
en kanal for informasjons- og erfaringsutveksling mellom familier
en kanal for å formidle kunnskap om disse familienes hverdagFamilienettet.no har som mål å gjøre det enklere å finne og å ta i bruk informasjon, og å muliggjøre deling av kunnskap og erfaring med andre i lignende situasjon uavhengig av hvor i landet man er bosatt.  
Nettstedet er blitt til gjennom samarbeid mellom enkeltbrukere, representanter fra FFO og SAFO, Familieprosjektet/Nasjonalt Kompetansesenter for læring og mestring, Sosial- og Helsedirektoratet, tidligere Rikstrygdeverket, samt fagfolk med forskjellig bakgrunn og kompetanse. Fra 1. januar 2010 er familienettet overført til Barne-, ungdoms- og familiedirektoratet (Bufdir), seksjon for familievern.
Familienettet.no tar utgangspunkt i et menneskesyn som innebærer at «alle mennesker har lik verdi, og at alle menneskers erfaring og kunnskap er av lik betydning». 


== Eksterne lenker ==
Offisielt nettsted
Trey Hardee

Trey Hardee (født 7. februar 1984 i Birmingham, Alabama) er en amerikansk friidrettsutøver.
Hardee ble verdensmester i tikamp under VM i friidrett 2009 i Berlin. Han satte personlig rekord i tre øvelser, lengdehopp, kulestøt og spydkast og også totalt med 8790 poeng. Året etter fikk han sølv i sjukamp under VM i friidrett innendørs i Doha, kun 20 poeng bak landsmannen Bryan Clay.


== Referanser ==


== Eksterne lenker ==
(en) Offisielt nettsted 
(en) Trey Hardee – kategori av bilder, video eller lyd på Commons 
(de) Trey Hardee – Munzinger Sportsarchiv 
(en) Trey Hardee – Olympedia 
(en) Trey Hardee – Sports-Reference (OL-resultater – arkivert) 
(en) Trey Hardee – USAs olympiske komité 
(en) Trey Hardee – World Athletics 
(en) Trey Hardee – USATF 
(en) Trey Hardee – Track and Field Statistics
Brigitte Foster-Hylton

Brigitte Foster-Hylton (født 7. november 1974 i Saint Elizabeth Parish på Jamaica) er en jamaicansk friidrettsutøver.
Foster-Hylton ble verdensmester på 100 meter hekk under VM i friidrett 2009 i Berlin. I finalen vant hun med tiden 12,51 foran Priscilla Lopes-Schliep fra Canada og Delloreen Ennis-London fra Jamaica. 
Foster-Hylton ble i 2008 ble utnevnt til offiser av Utmerkelsesordenen.


== Referanser ==


== Eksterne lenker ==
(en) Brigitte Foster-Hylton – Olympics.com 
(en) Brigitte Foster-Hylton – Olympic.org 
(en) Brigitte Foster-Hylton – Olympedia 
(en) Brigitte Foster-Hylton – Sports-Reference (OL-resultater – arkivert) 
(en) Brigitte Foster-Hylton – Commonwealth Games Federation 
(en) Brigitte Foster-Hylton – Commonwealth Games Federation 
(en) Brigitte Foster-Hylton – World Athletics 
(en) Brigitte Foster-Hylton – Diamond League 
(en) Brigitte Foster-Hylton – Track and Field Statistics
Allgemeiner Deutscher Nachrichtendienst

Allgemeiner Deutscher Nachrichtendienst (ADN) var ved siden av Panorama DDR det eneste tillatte  nyhets- og billedbyrå i DDR (Øst-Tyskland). Hovedsetet var i Øst-Berlin. 
Det hadde monopol på leveranse av nyheter, rapporter, artikler og fotos av overregionalkarakter, til nesten alle de østtyske aviser og til radio og fjernsyn. ADN hadde samarbeidsavtaler med rundt seksti agenturer i andre land, og filtrerte ideologisk og politisk det nyhetsmateriale som ble formidlet. ADN var formelt underlagt DDRs Ministerrat, men var i praksis ledet og holdt under oppsyn av Sozialistische Einheitspartei Deutschlands sentrale partiapparat. Frem til 1989 hadde ADN rundt 1.400 medarbeidere.


== Historie ==
Nyhetsagenturet ble til i oktober 1946 med samtykke fra den sovjetiske militæradministrasjon i Tyskland. ADN ble til etter omdanning av det sovjetiske nyhetsbyrådet (engelsk:Sovjet News Bureau), og fikk snart monopol på nyhetsformidlingen i sovjetisk sektor. Den var et «GmbH»-selskap opprettet av en rekke forlag, aviser og radiosendere. I april 1953 ble selskapet oppløst og agenturet omdannet til statlig nyhetsbyrå. Billedavdelingen tilkom i 1956 da «Zentrale Bildstelle Berlin» ble tilsluttet under navnet «ADN-Zentralbild».
Nyhetsagenturet dominerte fullstendig i dannelsen av Øst-Tysklands nyhetsbilde frem til Berlinmurens fall i 1989. I mai 1992 ble ADN med sine da 254 medarbeidere kjøpt av «Deutscher Depeschendienst» (ddp). Det historisk verdifulle arkivet til ADN-Zentralbild med rundt syv millioner fotografier helt tilbake til fotografiets barndom ble overført til det tyske Bundesarchiv og flyttet til Ehrenbreitstein i Koblenz.


== Referanser ==
Tania Elosegui

Tania Elosegui (født 13. desember 1981 i San Sebastián) er en spansk profesjonell golfspiller som spiller på Ladies European Tour.
Hun ble profesjonell i 2005.  
Med syv topp-ti-plasseringer i 2009, deriblant en seier i Nederland, ble hun for første gang tatt ut til Solheim Cup.


== Meritter ==


=== Seire på Ladies European Tour ===
2009 Dutch Ladies Open


== Eksterne lenker ==
(en) Tania Elosegui – Europatouren 
Profil på LETs nettsted
Haugesund Kapitel Broderforening

Haugesund Kapitel Broderforening er en broderforening i Den Norske Frimurerorden. Broderforeningen ble grunnlagt i Haugesund den 13. mars 1992, og er underlagt Bergens Provincialloge.
Broderforeningens medlemmer tilhører VII º – X º i Den Norske Frimurerorden.


== Ordførende Brødre ==


== Litteratur ==
Matrikkel over Den Norske Frimurerorden for arbeidsåret 2009, Aktietrykkeriet i Trondhjem


== Eksterne lenker ==
Offisielt nettsted
Frank Davidsen

Frank Sidney Davidsen (født 26. september 1941 i Tórshavn) er en tidligere, færøysk toller og sosialdemokratisk politiker (Jv.). Han var innvalgt på det færøyske Lagtinget fra Vágar fra 1990 til 1994.Han er sønn av færøyske Sunneva Davidsen og den britiske soldaten Frank Albert Seward, som tjenestegjorde på Færøyene under andre verdenskrig. Han vokste opp hos moren i Sørvágur. Han giftet seg i 1963 med Anny Elisa Frederiksen fra Miðvágur. Frank Davidsen var reservepoliti og tollbetjent i noen år før han ble tollkontrollør på Vágar lufthavn i 1979.Davidsen stilte for første gang til valg ved lagtingsvalget i 1984. Han var innvalgt på Lagtinget fra 1990 til 1994 og satt i Lagtingets markeds-, industri-, samferdsel- og landbrukskomiteer.


== Referanser ==
Jógvan A. Johannessen

Jógvan Adolf Johannessen (født 20. juli 1936 i Dalur, død 12. januar 2007 samme sted) var en færøysk lærer og sosialdemokratisk politiker (Jv.).
Han var innvalgt på det færøyske Lagtinget fra Sandoy 1988–1998. Han satt i en rekke utvalg, blant annet som formann i Lagtingets kultur- og skolekomité 1994–1996 og Lagtingets industrikomité 1994–1998, og medlem av Lagtingets delegasjon til Nordisk råd 1992–1994.Han tok eksamen ved Føroya Læraraskúli i 1962, og var lærer og skolebestyrer i Rituvík og Skopun.Johannessen ledet fellesorganisasjonen for færøyske folkedansforeninger i 10 år.


== Referanser ==
Sverre K. Andersen

Sverre Kristoffer Andersen (født 28. mai 1914 i Haugesund, død 17. mars 1986) var en norsk motstandsmann som gjorde tjeneste i Kompani Linge under andre verdenskrig. Han var den radiooperatør som lengst holdt sin stasjon i virksomhet. Andersen ble tildelt Krigskorset, Norges høyeste utmerkelse.


== Innsatsen ==
Ved Tysklands angrep på Norge 9. april 1940 seilte Andersen som styrmann og telegrafist på DS «Jacob Christensen». Skipet befant seg i Frankrike og 18. juni 1940 ble det senket av besetningen for å blokkere havnen i Rochefort. Sammen med det øvrige mannskapet kom Andersen til Falmouth i Storbritannia.I september 1940 ble han rekruttert til Norwegian Independent Company No. 1, senere kjent som Kompani Linge. Han ble også tilknyttet Special Operations Executive. Andersen kom 14. oktober 1941 over fra Storbritannia til Norge. Han ble satt i land ved Bremnes. På gården Eikås i Bjoa, der Andersen fikk dekke som gårdsgutt, etablerte og drev han en hemmelig radiostasjon, med kodenavnet «Arquebus».Stasjonen sendte meldinger til Storbritannia og var den av de illegale radiostasjonene i det okkuperte Norge som var lengst i sammenhengende drift. Stasjonen sendte sin første melding i oktober 1942 og var i drift helt fram til den tyske kapitulasjonen. I alt sendte Arquebus 168 meldinger til Storbritannia. Meldingene var viktige for både luft- og sjøoperasjoner fra Storbritannia til norskekysten. Virksomheten var av betydning også for trafikken av nordmenn til Storbritannia. Andersen organiserte flukten for mange som måtte gå i dekning. Andersen hadde også organisatoriske oppgaver knyttet til motstandsgruppene i området.


== Utmerkelser ==
Andersen ble i statsråd 7. mars 1947 tildelt Krigskorset med sverd «for fremragende innsats under utførelse av militære oppdrag.» Han ble 5. august 1944 tildelt St. Olavsmedaljen med ekegren.Andersen ble også tildelt Deltagermedaljen, Haakon VIIs 70-årsmedalje og de britiske dekorasjonene King's Medal for Courage in the Cause of Freedom, Defence Medal og 1939–1945 Star.


== Ettermæle ==
Ved Karmøy kommunes rådhus i Kopervik ble det i 1990 satt opp et minnesmerke over Andersen. Kodenavnet for radiosenderen han drev har gitt navn til Arquebus krigshistorisk museum i Førresfjorden. Museet har en egen seksjon viet til Andersens motstandsvirksomhet under andre verdenskrig.


== Referanser ==


== Eksterne lenker ==
Arquebus Krigshistoriske Museum
Historien om agenten Sverre K.Andersen
Dan R. Petersen

Dan Reinert Petersen (født 5. august 1946 på Saltnes) er en tidligere, færøysk lærer og politiker (Jv.). Han var innvalgt på det færøyske Lagtinget fra Eysturoy fra 1998 til 2002, men møtte også periodevis fra 1990 til 1994.
Han er sønn av fiskeskipper David (Dávur) Petersen og hustru Ninna Reinert. Han har flere slektninger som har deltatt i Færøyenes kulturelle og politiske liv; oldefaren Johannes Petersen var lagtings- og folketingsmann, grandonkelen (farfars bror) Fríðrikur Petersen var prost, lagtings- og landstingsmann, farbroren Johannes Petersen var lagtingsmann, mens hans mors fetter Petur Reinert har vært lagtingsmann og medlem av Færøyenes regjering.Han gikk lærerseminaret i Haslev i Danmark, og underviste det meste av sitt yrkesliv i folkeskolen i Runavík fra 1975 til han avgikk med alderspensjon i 2012. Han har også vært til sjøs. Han giftet seg i 1982 med Marjun Joensen; de er bosatt i Fuglafjørður.Han var innvalgt på Lagtinget fra Eysturoy fra 1998 til 2002, men møtte også periodevis som varamann for Jørgen Thomsen, som var sykemeldt, fra 1990 til 1994. I sin siste periode var Petersen nestleder i Lagtingets delegasjon til Nordisk råd. I 2002 tapte han sitt mandat til Andrias Petersen med tre stemmers margin, og ble første varamann.Som pensjonist har Petersen vært kirketjener og klokker i Fuglafjarðar kirkja.


== Referanser ==